hotchpotch/miracl-hf-unified huggingface dataset:
Jaana Rinne
Jaana Rinne (s. 1958) on suomalainen toimittaja ja sanoittaja. Hänet tunnetaan etenkin Clifters-yhtyeen esittämistä sanoituksista. 1980-luvulla hän oli perustamassa levy-yhtiötä One Inch Rock ja kirjoitti silloin tekstejä mm. Frederikille.
Suomen käsipallomaajoukkue
Suomen miesten käsipallomaajoukkue edustaa Suomea miesten kansainvälisissä käsipallo-otteluissa. Joukkuetta hallinnoi Suomen käsipalloliitto. Joukkueen kotipelien peliasuun kuuluvat valkoinen paita ja siniset housut.
Miesten maajoukkue on osallistunut kansainväliseen arvoturnauksen (olympialaiset, MM- ja EM-kilpailut) loppukilpailuun kerran, mikä tapahtui Itä-Saksan MM-kilpailuissa vuonna 1958. Kyseisiin MM-kilpailuihin ei järjestetty lainkaan karsintaa. Lisäksi Suomen maajoukkue osallistui vuoden 1955 ulkona 11-miehisillä joukkueilla pelatun käsipallon lopputurnaukseen. Poikien P90-joukkueen onnistui vuonna 2009 selviytyä Tšekissä järjestettyihin, kyseisen ikäluokan EM-kisoihin.
Maajoukkueen pelaajista noin puolet pelaa kotimaan SM-sarjassa ja puolet ulkomaiden, etenkin Tanskan ja Ruotsin sarjoissa.
Eksyin Jane Austenin maailmaan
Eksyin Jane Austenin maailmaan ("Lost in Austen") on neliosainen televisiosarja, joka valmistui 2008. Sarjan käsikirjoituksen on Jane Austenin romaanin "Ylpeys ja ennakkoluulo" pohjalta tehnyt Guy Andrews. Sarjan tuotantoyhtiö on Mammoth Screen, ja sen ensimmäisen osan ensiesitys oli Britanniassa 3. syyskuuta 2008, jolloin katsojia oli 4,2 miljoonaa. Sarja on julkaistu myös DVD:nä. Joulukuussa 2008 sarja oli myyty 90 maahan, lisäksi se oli myyty DVD:nä ja Blu-rayna vielä 14 maahan. Suomessa sarja esitettiin heinä-elokuussa 2009.
Aikamatka Austenin maailmaan on saanut brittiläisiltä kriitikoilta kiitosta, mutta suomalaisen kriitikon silmissä sen päähenkilö Amanda käy pitkästyttäväksi.
Tarinan pohjalta muokataan myös elokuva. Elokuvan tuottajaksi on kiinnitetty ohjaaja Sam Mendes.
1. jakso – Jane Austenin innokas ihailija Amanda Price nykyajan Hammersmithista löytää kylpyhuoneestaan kirjan "Ylpeys ja ennakkoluulo" hahmon Elizabeth Bennetin. Amanda astuu uteliaana sisään kylpyhuoneen seinässä olevasta salaovesta, jonka Elizabeth näyttää hänelle ja huomaa astuneensa Bennetien taloon Longbourniin kirjan tapahtumien alkuvaiheessa. Amanda jää siihen maailmaan, ja samaan aikaan Elizabeth on 2000-luvun Lontoossa. Herra Bennet on vieraanvarainen, ja Amanda yrittää vakuuttaa, että romaani etenee niin kuin sen pitääkin. Hän tapaa tanssiaisissa herra Bingleyn ja herra Darcyn, joista edellinen alkaakin Janen sijasta rakastua häneen. Amanda pakottaa Janen lähtemään huonolla säällä Bingleyn taloon, jotta romaani pääsisi taas raiteilleen, mutta kun hän saa tietää, että Jane voi vilustua ja sairastua, hän lähtee tämän perään pelastaakseen tämän.
2. jakso – Huolehtiessaan Janesta Netherfield Parkissa Amanda yrittää torjua Bingleyn lähestymiset valehtelemalla olevansa lesbo. Heidän vaununsa särkyy paluumatkalla Longbourniin, ja he kohtaavat Wickhamin. Kun he ovat päässeet perille Longbourniin, Bennetien vieraana on näiden kotitalon tuleva perijä herra Collins. Amandan alkuun vihamielinen asenne Wickhamia kohtaan synnyttää huhun, jonka mukaan vaikka hänellä on "27 000 punnan vuositulot", joka oli melkoinen summa tuohon aikaan, hän on todellisuudessa menestyneen kalakauppiaan tytär. Amandan yritykset edistää Bingleyn ja Janen suhdetta ja saada Collins sen sijaan menemään naimisiin neiti Lucasin kanssa epäonnistuvat. Bingleyn syväksi pettymykseksi Collins avioituu Janen kanssa. Amanda syyttää suutuspäissään Darcya ystävän onnen pilaamisesta, ja hän myöntää mielessään rakastuneensa tähän.
Need for Speed: Nitro
Need for Speed: Nitro on Need for Speed -pelisarjaan kuuluva peli. Se julkaistiin Yhdysvalloissa 2. marraskuuta 2009 ja Euroopassa 6. marraskuuta 2009. Se on NFS-sarjan kuudestoista osa. Nitro on julkaistu vain Wiille ja DS:lle. Peli on saman tyyppinen kuin kaikki muutkin Need for Speed -sarjan pelit. Pelissä saa itse signeerata autoon omia kuvia. Pelin kulun myötä aukeaa uusia autoja.
Golden Hour of The Kinks
Golden Hour of The Kinks on The Kinksin lokakuussa 1971 julkaistu kokoelma-albumi. Sen julkaisi yhtyeen vanha levy-yhtiö Pye Records ja levy sisältää kappaleita tältä ajalta, vuosilta 1964–69. Albumin CD-versio julkaistiin toukokuussa 1991.
A-puoli
B-puoli
Palsamiköynnös
Palsamiköynnös ("Schisandra chinensis") eli sitruunaköynnös on aasialainen köynnöskasvi, jota viljellään puutarhoissa sekä koriste- että hyötykasvina.
Palsamiköynnös kasvaa luonnossa jopa 15 metriä korkeaksi, puutarhoissa yleensä 2–4 m pitkäksi. Lehdet ovat sileälaitaiset, pitkulaisen herttamaiset. Lehtiruodit ovat punertavat. Ruusunpunaiset tai valkoiset kukat puhkeavat toukokuussa. Niistä kypsyy punaisia, happamia marjoja, joissa on paljon C-vitamiinia.
Palsamiköynnös kasvaa ravinteikkaassa, syvämultaisessa maassa. Se tuottaa parhaiten marjoja auringossa, mutta menestyy myös varjossa.
Schisandra-lajeja ja etenkin S. chinensis -kasvin kuivatuista marjoista (Fructus Schisandra) valmistettua uutetta on käytetty pitkään perinteisessä kiinalaisessa lääketieteessä sekä venäläisessä lääketieteessä. Marjat sisältävät paljon c-vitamiinia. Marjoja ei kuitenkaan suositella syötäväksi.
Einzelhaft
Einzelhaft on itävaltalaisen Falcon debyyttialbumi vuodelta 1982. Se julkaistiin Itävallassa, Saksassa, Yhdysvalloissa, Japanissa, Espanjassa, Suomessa, Ruotsissa, Kanadassa ja Italiassa. Albumi sisältää muun muassa Falcon ensimmäisen hitin ”Der Kommissar”.
Albumi nousi Itävallan albumilistan ensimmäiselle sijalle, ja pysyi listalla yhteensä 42 viikkoa.
Falco ja Robert Ponger alkoivat suunnitella albumia vuonna 1981, jolloin ”Der Kommissar” -kappale oli sävelletty. Alun perin kappaletta tarjottiin Reinhold Bilgerille, mutta hän kieltäytyi. Falco kiinnostui kappaleen melodiasta, ja kirjoitti siihen sanat kolmessa päivässä. 
Marraskuussa 1981 kappale julkaistiin singlenä yhdessä ”Helden von heute” -kappaleen kanssa. Single nousi yli 20 maassa listoille, useissa ykkössijalle. Seuraavana vuonna julkaistiin "Einzelhaft"-albumi.
Klemm Kl 25
Klemm Kl 25 oli saksalainen, 1920-luvulla kehitetty yksimoottorinen ja -tasoinen, kaksipaikkainen urheilulentokone. Hanns Klemmin ja Robert Lusserin suunnittelema puurakenteinen, vanerilla ja kankaalla verhottu kone oli aikanaan hyvin suosittu huolimatta siitä, että yksitasoisuus oli lentokonetyyppinä vielä uutta. Siviilikäytön lisäksi koneita käytettiin alkeiskoulutuskoneina useiden maiden ilmavoimissa.
Leichtflugzeugbau Klemmin valmistama konetyyppi tuotiin markkinoille alun perin vuonna 1927 tyyppimerkinnällä L 25. Kone oli tuolloin varustettu 45 hv:n Salmson 9AD -tähtimoottorilla. Koneen saavuttaessa suosiota, siitä kehitettiin edelleen tehokkaammalla moottorilla varustettu tyyppi Kl 25. Matkalentonopeus nousi moottorinvaihdon seurauksena 110 kilometristä 135:een kilometriin tunnissa. Koneen muut ominaisuudet säilyivät Kl 25:ssä samoina kuin alkuperäisessä tyypissä, ainoastaan pituus ja tyhjäpaino kasvoivat tehokkaamman moottorin takia. Kl 25:tä valmistettiin vuosien 1928–1939 välillä 30:nä muunnoksena noin 600 kappaletta, lisäksi koneen valmistuslisenssi myytiin Englantiin sekä Yhdysvaltoihin. Englannissa konetta valmistettiin nimillä B.K. Swallow, B.A. Swallow ja B.A. Swallow II noin 135 kappaletta. Yhdysvalloissa Aeromarine-Klemm-yhtiö valmisti konetta nimellä Aeromarine-Klemm AKL-25A noin 60 kappaletta.
Suomessa on ollut käytössä neljä Klemm-konetta, yksi L 25 sekä kolme Kl 25 -tyyppistä:
The Fucking World
The Fucking World oli vuosina 1986–1991 toiminut suomalainen punk-yhtye.
13 (Die Ärzten albumi)
13 on Die Ärzten kahdeksas studioalbumi, joka julkaistiin 25. toukokuuta 1998. Se oli ensimmäinen yhtyeen oman levymerkin, Hot Action Recordsin julkaisu.
Albumista julkaistiin myös erikoisjulkaisu, joka sisältää 60-sivuisen vihosen. Albumin kappaleista ”Goldenes Handwerk”, ”1/2 Lovesong”, ”Rebell” ja ”Männer sind Schweine” julkaistiin singleinä.
Erik Nielsen Whitehorsen kansainvälinen lentoasema
Erik Nielsen Whitehorsen kansainvälinen lentoasema () on kansainvälinen lentoasema Kanadan Yukonin territoriossa Whitehorsen kaupungissa. Kenttää ylläpitää Yukonin territorio. Lentoasema nimettiin 15. joulukuuta 2008 pitkään kansanedustajana Kanadan parlamentissa toimineen Erik Nielsenin kunniaksi.
Yhdysvaltain suljettua ilmatilansa vuoden 2001 syyskuun 11. päivän terrori iskujen jälkeen lentoasemalle ohjattiin Operaatio Keltaisen nauhan aikana kolme lentokonetta. Korean Airin Boeing 747-230B matkalla välilaskupaikalleen Anchoragessa, Alaskassa, (josta jatkoyhteys John F. Kennedyn lentoasemalle New Yorkissa) luultiin joutuneen kaappauksen uhriksi ja ohjattiin Whitehorseen, useita rakennuksia kaupungissa evakuoitiin terrori-iskun pelossa ja koneen laskeuduttua Kanadan ratsupoliisin joukot ohjasivat aseilla uhaten miehistön ulos koneesta. Myöhemmin selvisi koneen polttoaineen olleen vähissä ja miehistöllä olleen kommunikointiovaikeuksia lennonjohdon kanssa.
Lentoaseman parkkipaikalla on pystytetty tuuliviiriksi muunnettu Canadian Pacific Airlinesin Douglas DC-3.
Ravintolalaiva
Ravintolalaiva on yleensä pieneen vanhaan ja vesiliikenteeseen rajoitetusti kelpoiseen tai kelvottomaan alukseen sijoitettu ravintola, joita käytetään erityisesti kesäaikaan ravintolatarkoituksessa kaupunkien satamissa tai niiden läpi virtaavissa joissa, kuten Aurajoessa Turussa tai Lahden satamassa Lahdessa. Ravintolalaivoja muualla Suomessa ovat esimerkiksi S/S Suur-Saimaa Savonlinnassa, Ravintolalaiva Wäiski Helsingissä, Jannu Forssassa ja M/S Teemu sekä M/S Tyyne Hämeenlinnassa. Monet ovat auki myös ympäri vuoden.
On myös olemassa ravintolaivoja, jotka on erityisesti valmistettu ravintolalaivoksi ja jotka kulkukelvottomuutensa vuoksi joudutaan hinaamaan ankkuripaikoilleen.
Deer Laken lentoasema (Newfoundland)
Deer Laken lentoasema () on paikallisliikenteen lentoasema Kanadan Newfoundland ja Labradorin provinssissa Deer Laken kaupungissa. Kenttää ylläpitää Deer Lake Regional Airport Authority.
Lentokentän suunnittelu alkoi vuonna 1953 Deer Laken ja Bowater-metsäyhtiön yhteistyönä. Sorapintainen 1 219 metriä pitkä kiitotie valmistui syksyllä 1955. Sitä jatkettiin 1 524 metrin pituiseksi vuonna 1959 ja 1 829 metriin vuonna 1973. Vuonna 1978 kiitotie sai kestopäällysteen.
Eastern Provincial Airways aloitti säännöllisen liikenteen vuonna 1956 käyttäen Lockheed 10A lentokoneita. Heinäkuussa 1978 ensimmäiset Boeing 737 -suihkukoneet aloittivat liikenteen kentälle.
Ensimmäinen terminaalirakennus valmistui 1963 ja sitä laajennettiin vuosina 1975, 1980 ja 1986. Päätös uuden terminaalirakennuksen rakentamisesta tehtiin syyskuussa 1989, uusi terminaalirakennus avattiin virallisesti 19. heinäkuuta 1991. Liikennemäärän kasvusta johtuen vuonna 2004 lentoaseman johtokunta teki yksimielisen päätöksen uudesta yli kaksi kertaa suuremmasta terminaalirakennuksesta, joka avattiin liikenteelle 21. kesäkuuta 2007.
Luettelo Venäjän keisarikunnan hallinnollisista alueista
Tämä artikkeli on luettelo Venäjän keisarikunnan hallinnollisista alueista Luettelossa ovat vuonna 1914 valtakuntaan kuuluneet kuvernementit ja oblastit (alueet) sekä niiden perustamisvuodet ja keskuskaupungit. Huomaa, että muina aikoina Venäjän keisarikunnassa esiintyi myös muun nimisiä kuvernementtejä ja alueita.
Kongressi-Puola oli vuonna 1893 jaettu hallinnollisesti seuraaviin kuvernementteihin:
Lublinin ja Siedlcen kuvernementtien osista muodostettiin vuonna 1912 Chełmin kuvernementti, joka ei kuitenkaan tullut kuulumaan Kongressi-Puolaan, vaan muiden Venäjän kuvernementtien joukkoon.
Suomen suuriruhtinaskunta jakautui lääneihin, joita olivat:
Petkele (tanssiryhmä)
Petkele on vaativalle yleisölle esiintyvä kansantanssi- ja musiikkiryhmä. Tyypillistä ryhmälle ovat voimakkaat tunnelmat, huumorin käyttö, improvisaatio sekä lajin uudistaminen. Musiikkiryhmä tunnetaan myös nimellä Maatana, jonka musiikillisena johtajana toimii Niina Tenhio.
Petkele-ryhmä on vuosien varrella voittanut mm. ripaskan ja polkan SM-palkintoja, ja luokiteltiin 2007 valioluokkaan. Koreografeina ovat toimineet mm. Viola Malmi (Kindahan kylän hölmäläiset), Matti Paloniemi (Käypäläiset), Salla Korja-Paloniemi (Illatsut), Jouni Prittinen (Vihattula) ja Reetta-Kaisa Iles (Sokkotreffit). Muita tunnettuja teoksia ovat Karvaiset kasakat ja punaiset pussihousut sekä erilaiset näkkikuvaelmat jotka liittyvät suomenruotsalaiseen juhannusperinteeseen.
Kansantanssin ja -musiikin lisäksi ryhmä nojaa vahvaan teatteriosaamiseen, muiden maiden kansantansseihin sekä nykytanssiin. Petkele-ryhmä perustettiin opiskelijakansantanssijoiden ryhmänä vuonna 1997, ja koostuu edelleen 2012 nuorista aikuisista.
Hammersmith
Hammersmith on Lontoon Hammersmith and Fulhamin kaupunginosan keskus kahdeksan kilometriä Charing Crossilta länteen Thamesin pohjoisrannalla. Se on Länsi-Lontoon liikennesolmu ja liike- ja työpaikkakeskittymä.
Hammersmith rajoittuu pohjoisessa Shepherds Bushiin, idässä West Kensingtoniin, etelässä Fulhamiin ja lännessä Chiswickiin. Lounaassa Hammersmith Bridge yhdistää sen Barnesiin. Sinne on viime vuosikymmeninä ja etenkin EU:n aikana keskittynyt Britannian puolalaista asutusta.
Hammersmith on mainittu vuonna 879 tanskalaisten valloittajien talvileirinä.
Dick King-Smith
Ronald Gordon King-Smith (kirjailijanimeltään Dick King-Smith; 27. maaliskuuta 1922 Bitton, Gloucestershire – 4. tammikuuta 2011) oli englantilainen lastenkirjailija. Hänet tunnetaan muun muassa kirjasta "Babe: possu joka päätti päästä pitkälle", johon elokuva "Babe – urhea possu" perustuu.
Walking on Sunshine (kappale)
"Walking on Sunshine" on Katrina & the Wavesin kappale, joka julkaistiin alun perin vuonna 1983 kappaleen samannimisellä albumilla, ja singlenä 1985.
Kappale menestyi listoilla. Se oli Britannian singlelistalla kahdeksas ja Yhdysvalloissa yhdeksäs.
Joost van den Vondel
Joost van den Vondel (17. marraskuuta 1587 – 5. helmikuuta 1679) oli hollantilainen kirjailija ja näytelmäkirjailija. Hän oli yksi merkittävimmistä hollantilaisista näytelmäkirjailijoista 1600-luvulla.
Okarahkasammal
Okarahkasammal ("Sphagnum squarrosum") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Yleisväriltään se on vaaleanvihreää. Okarahkasammalta kasvaa esimerkiksi korvissa. Lajia esiintyy koko Suomessa. Uhanalaisuusluokittelussa se on elinvoimainen.
Jyrki Suhonen
Jyrki Suhonen (s. 27. joulukuuta 1960) on suomalainen koripallovalmentaja. Suhonen on toiminut Espoon Hongan, Helsingin NMKY:n ja Espoo Basket Teamin valmentajana. Pääsarjassa hän on valmentanut yhteensä kahdeksan kautta, joiden lisäksi hän on toiminut nuorten maajoukkueiden valmentajana. Kaudella 1989–90 Suhonen valittiin SM-sarjan vuoden valmentajaksi.
Pohjanrahkasammal
Pohjanrahkasammal ("Sphagnum subfulvum") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Pohjanrahkasammal on yksi Suomen 55:stä vastuulajista lehtisammalissa. Lajia esiintyy koko Suomessa Ahvenanmaata lukuun ottamatta. Se on alueellisesti uhanalainen Lounais- ja Itä-Suomessa. Valtakunnalisessa uhanalaisuusluokittelussa pohjanrahkasammal on elinvoimainen.
Pesäero
Pesäero oli ennen vuotta 1930 solmittuja avioliittoja koskeva menettely, jossa tuomioistuimen päätöksellä lakkautettiin puolisoiden yhteisomistus pesään. Samalla pesään kuulunut omaisuus jaettiin ja kumpikin puoliso sai oman osuutensa vallintaansa. Siitä lähtien puolisot olivat vastuussa vain omista veloistaan. Pesäerotuomion jälkeen kumpikin puoliso saattoi vaatia pesänositusta, vaikka puolisot vielä elivät. Myöhemmin solmituissa avioliitoissa asumuserolla on vastaavia varallisuusoikeudellisia vaikutuksia.
Pesäeroa käytettiin esimerkiksi konkurssin yhteydessä, jotta toisen puolison omaisuus ja pesäosuus eivät olisi joutuneet toisen puolison velkojen maksuun. Pesäero tuli mahdolliseksi vuoden 1869 alussa, kun vuoden 1734 lain naimiskaarta täydennettiin asetuksella 32/1868. Säännöstöstä tehtiin yksityiskohtaisempi laissa aviopuolisoiden omaisuus- ja velkasuhteista (17/1889).
Uuden, vuoden 1930 alussa voimaan tulleen avioliittolain (234/1929) aikana rekisteröity ja kuulutettu pesäero oli menettely, jolla vanhan lain aikana solmittu avioliitto voitiin siirtää uuden lain mukaiseen varallisuusjärjestelmään (laki avioliittolain voimaanpanosta, 235/1929, 4 §). Pesäero voitiin toimittaa toisen puolison vaatimuksesta samoissa tapauksissa kuin aikaisemmankin lain mukaan, sekä myös, jos molemmat puolisot olivat asiasta yksimieliset.
Jon Favreau
Jonathan Kolia ”Jon” Favreau (s. 19. lokakuuta 1966 New York) on yhdysvaltalainen näyttelijä, käsikirjoittaja ja elokuvaohjaaja.
Ohjaajana Favreau tunnetaan muun muassa elokuvista "Elf", "Iron Man", "Iron Man 2" ja "Cowboys & Aliens". Näyttelijänä Favreau on esiintynyt muun muassa elokuvissa "Rudy", "Swingers" ja "Rocky Marciano" sekä televisiosarjassa "Frendit", jonka kolmannella tuotantokaudella hän esitti parin jakson ajan Pete Beckeriä. Marvel Cinematic Universen elokuvissa Favreau esittää Tony Starkin henkivartijaa Happy Hogania.
Kirjorahkasammal
Kirjorahkasammal ("Sphagnum subnitens") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Kirjorahkasammalta kasvaa soilla ja rannoilla. Sitä kasvaa koko Suomessa Tunturi-Lappia ja Sompion Lappia lukuun ottamatta. Uhanalaisuusluokittelussa se on silmällä pidettävä. Etelä-Lapissa kirjorahkasammal on alueellisesti uhanalainen. Lajin uhkia ovat esimerkiksi ojitus ja turpeenotto. Kirjorahkasammalen väri voi vaihdella vihreän, ruskean ja punaisen väliltä.
Keräpäärahkasammal
Keräpäärahkasammal ("Sphagnum subsecundum") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Keräpäärahkasammalta esiintyy koko Suomessa. Uhanalaisuusluokittelussa laji on elinvoimainen. Yleisväriltään keräpäärahkasammal on vihreää tai ruskeaa.
Salibandyliigan kausi 2004–2005
Kausi 2004–2005 oli salibandyliigan 19. kausi.
Gino Munaron
Gino Munaron (2. huhtikuuta 1928 Torino, Italia – 22. marraskuuta 2009) oli italialainen Formula 1 -kuljettaja. Hän osallistui neljään Formula 1 -osakilpailuun kaudella 1960. Hän oli parhaimmillaan 13. Argentiinan GP:ssä. Aika-ajoissa Munaron oli parhaimmillaan kahdeksas.
Bill Moss
Bill Moss (4. syyskuuta 1933 Luton, Bedfordshire – 13. tammikuuta 2010 Woodsford, Dorchester, Dorset) oli brittiläinen Formula 1 -kuljettaja. Hän osallistui vain vuoden 1959 Britannian GP:hen. Hän karsiutui aika-ajoissa eikä päässyt starttaamaan kilpailuun. Hän ajoi F2-luokan autolla. Bill ei ollut sukua Stirling Mossille.
Pätkis
Pätkis on Fazerin valmistama maitosuklaalla kuorrutettu suklaapatukka, jossa on täytteenä minttutryffeliä. 18 g painoinen Pätkis-patukka on ollut myynnissä vuodesta 1978 lähtien. Pätkistä myydään myös 36 g painoisina patukoina nimellä "Iso Pätkis" ja 140 g painoisiin pusseihin pakattuna.
Vuoden 2017 arvion mukaan Pätkistä myydään vuosittain yli 12 miljoonaa kappaletta, ja se on vuodesta toiseen ollut kappalemäärässä mitattuna Suomen myydyimpiä patukoita. 2017 Iso Pätkis oli Keskon ja S-ryhmän myyntitilastoihin perustuen Suomen 4. myydyin makeinen.
Keväällä 2009 myyntiin tuli salmiakin makuinen "Pätkis Salmiakki".
Kesällä 2015 Pätkiksestä tehtiin myös jäätelötuote.
2017 Fazer valmisti Suomen itsenäisyyspäivän satavuotisjuhlan kunniaksi 8 kappaletta maailman pisimpiä Pätkiksiä, joista kukin painoi 350 g ja ne olivat 95 cm pitkiä. Ne olivat siten 11 kertaa normaaleja Pätkiksiä pidempiä.
2018 tammikuussa myyntiin tuli 99 g painoinen Pätkis suklaalevy.
Terebutinets
Terebutinets () on kylä Novgorodin alueen Ljubytinon piirissä 3 382 asukkaan (2010) Neboltšin maalaiskunnassa Venäjällä. Terebutinets sijaitsee Valdain ylängön koillisosassa metsäisellä ja pienten järvien kirjomalla alueella, joka on suosittua metsästys- ja kalastusmaata. Korkeus merenpinnasta on 222 m. Kylän kautta kulkee rautatie (Terebutinetsin asema tai seisake).
Terebutinets perustettiin 1930-luvulla, ja nykyinen asukasluku on alle 30.
Anni Rättyä
Eeva Anni Rättyä (s. 4. tammikuuta 1934 Nivala) on entinen suomalainen keihäänheittäjä.
Anni Rättyä sijoittui Helsingin 1952 olympialaisissa naisten keihäänheitossa parhaana suomalaisena 14:nneksi. Hän edusti seuratasolla Nivalan Urheilijoita ja saavutti SM-pronssia vuonna 1952. Vuonna 1953 hän heitti Suomen ennätyksen 45,27 m ja vuonna 1955 hän voitti lajinsa Ruotsi-maaottelussa. Hänestä käytettiin lempinimeä "Nivalan lettipää".
Rättyä julkaisi 1990-luvulla runokirjat "Taivaan kainalossa" (1993), "Lähetä lounatuuli" (1995) ja "Jumalan rikkaat köyhät" (1997).
Elsa Backus
Elsa Backus (o.s. Torikka, s. 19. joulukuuta 1930 Jaala) on entinen suomalainen keihäänheittäjä.
Elsa Torikka sijoittui Helsingin 1952 olympialaisten keihäänheitossa 17:nneksi. Hän edusti Suomen yhdeksässä maaottelussa vuosina 1952–1958. Seuratasolla hän edusti Viipurin Urheilijoita. Hän voitti Suomen mestaruuden vuosina 1954, 1955, 1957 ja 1958 sekä saavutti SM-hopeaa vuosina 1952, 1953 ja 1956. Uransa parhaan tuloksen 45,72 m hän heitti vuonna 1958.
Elsa Torikka avioitui moukarinheittäjänä Helsingin 1952 olympialaisissa kilpailleen yhdysvaltalaisen Bob Backusin kanssa.
Mac OS 8
Mac OS 8 on Macintosh-tietokoneiden Mac OS -sarjaan kuuluva käyttöjärjestelmä, jonka Apple julkaisi 26. heinäkuuta 1997. Se oli suurin uudistus Mac OS-käyttöjärjestelmille ennen Mac OS X -käyttöjärjestelmää, ja oli yksi Applen myydyimmistä tuotteista. Sitä myytiin yli 1,2 miljoonaa kopiota ensimmäisten kahden viikon aikana.
Mac OS 8:n merkittävimpiä uudistuksia olivat Platinium-rajapinta ja PowerPC-moniajo. Se oli myös ensimmäinen Mac OS johon sai virallisesti taustakuvan. Mac OS 8.1 toi mukanaan uuden HFS+-tiedostojärjestelmän. Mac OS 8.5 oli ensimmäinen Mac OS -versio, joka tarvitsi PowerPC-suorittimen. Sen jälkeen julkaistiin vielä versiot 8.5.1 (7. joulukuuta 1998) ja 8.6 (10. toukokuuta 1999), jotka sisälsivät joitakin parannuksia ja bugikorjauksia.
Yleisurheilun sisäratojen Euroopan-mestaruuskilpailut 1978
Yleisurheilun sisäratojen Euroopan-mestaruuskilpailut järjestettiin vuonna 1978 Milanossa, Italiassa. Kisojen ajankohta oli 11.–12. maaliskuuta. Kisapaikkana oli Palazzo dello Sport, jonka juoksurata oli 200 metrin mittainen.
Luhtahaukat
Luhtahaukat ("Buteogallus") on haukkojen heimoon kuuluva päiväpetolintusuku. Luhtahaukkojen sukuun kuuluu BirdLifen mukaan viisi lajia.
Melonta kesäolympialaisissa 1936
Berliinin kesäolympialaisissa 1936 kilpailtiin melonnassa ensimmäistä kertaa olympialaisten historiassa. Berliinissä kilpailtiin yhdeksässä eri ratamelonnan lajissa, kaikki miehille. Laskoluokat eli kokoontaitettavien kajakkien luokat (F-1 ja F-2) olivat ainoan kerran olympiaohjelmassa. Itävalta ja isäntämaa Saksa olivat näiden olympialaisten vahvimmat melontamaat.
Kathryn Prescott
Kathryn Prescott (s. 4. kesäkuuta 1991) on brittiläinen näyttelijä. Hänet tunnetaan parhaiten roolistaan Emily Fitchinä televisiosarjassa "Skins – liekeissä". Hänen kaksoissisarensa Megan Prescott esittää sarjassa Katieta.
Prescott tunnetaan parhaiten roolistaan "Skins – liekeissä" -sarjassa, jossa hän näytteli hiljaista teinityttöä, Emily Fitchiä. Hänen kaksoissisarensa Megan Prescott näyttelee samassa sarjassa Prescottin roolihahmon, Emilyn, identtistä kaksoissisarta, Katie Fitchiä. Sarjan kolmannen tuotantokauden kuvaukset aloitettiin vuoden 2008 maaliskuussa. Vuoden 2009 tammikuussa aloitettiin esittämään kolmannen tuotantokauden jaksoja, ja niissä myös Prescott oli näyttelemässä.
Prescott on esiintynyt myös BBC:n saippuaoopperassa "Doctors".
Prescottin kotikaupunki on Southgatessa, Lontoon kaupungin itärajalla. NME:n haastattelussa hän kertoi lempimusiikkinsa olevan elektroninen musiikki sekä "old metal". Hän kertoi myös olevansa The Prodigyn suuri fani. Prescott on paljastanut haastattelussa, että hänellä on 14 lävistystä. Prescott on ollut Mountview Academy of Theathre Arts -nimisessä draamakoulussa Wood Greenissä. Prescott on kaksoissiskoaan kuusi minuuttia vanhempi. Hänet on äänestetty vuoden 2009 maailman 26. seksikkäimmäksi naiseksi AfterEllen Hot 100:ssa.
Amerikantuulihaukka
Amerikantuulihaukka ("Falco sparverius") on Amerikassa elävä tuulihaukan vastinlaji.
Linnun pituus on 19–21 cm, siipien kärkiväli 50–60 cm ja paino keskimäärin 109 g (koiras) ja 119 g (naaras). Naaras on noin 5 % suurempi kuin koiras. Amerikantuulihaukka on neljänneksen pienempi kuin tuulihaukka, jota se väritykseltään muistuttaa. Sukupuolten värityksessä on selkeä ero koiraan ollessa värikkäämpi.
Amerikantuulihaukan esiintymisalue kattaa koko Amerikan Alaskan ja Kanadan pohjoiselta puurajalta aina Tulimaahan saakka. Osassa Keski-Amerikkaa se esiintyy vain talvisin ja se puuttuu lähes kokonaan Amazonin valuma-alueelta ja monin paikoin Chilestä. Siitä tunnetaan noin 14 alalajia. Lajin elinympäristön ala on noin 25 miljoonaa neliökilometriä. Sitä tavataan satunnaisesti Länsi-Euroopassa.
Laji elää kaikkialla missä vain on tarjolla avomaata saalistukseen ja puita tai pylväitä tähystykseen. Se on runsastunut suuresti viimeisten 200 vuoden aikana viljelymaan pinta-alan kasvaessa. Laajoja avohakkuualueita, kuten esimerkiksi Amazonin varrella, se kuitenkin karttaa.
Amerikantuulihaukat eivät ole kovinkaan sosiaalisia ja pesivät yksittäispareina. Kuusi viikkoa ennen muninnan alkua naaras alkaa seurustella kahden tai kolmen koiraan kanssa, joista se valitsee yhden lastensa isäksi. Pesä on jossakin kolossa, joko puun, tikan, rakennuksen, kallion tai rantatöyrään kolossa, usein pöntössä, harvoin jonkin toisen linnun vanhassa pesässä. Naaras munii 3–7 munaa, tavallisesti neljä tai viisi, joita haudotaan 29–30 päivää. Naaras hoitaa enimmät hautomiset koiraan osallistuessa toisinaan. Molemmilla on kuitenkin hautomalaikku. Poikaset kuoriutuvat eriaikaisesti ja oppivat lentämään kuukauden ikäisinä. Noin puolet poikasista selviää lentokykyisiksi asti.
Amerikantuulihaukat saalistavat kesäaikaan aamuisin ja iltaisin isokokoisia hyönteisiä, enimmäkseen heinäsirkkoja. Talviaikaan ne voivat saalistaa pitkin päivää, ja niiden dieetti on silloin monipuolisempi, käsittäen pikkujyrsijöitä, pikkulintuja ja kahlaajien poikasia, liskoja, sammakoita ja skorpioneja.
Korppikotkat (suku)
Korppikotkat ("Gyps") on haukkojen heimoon kuuluva päiväpetolintusuku. Korppikotkien sukuun kuuluu BirdLifen mukaan kahdeksan lajia.
Nokihaukka
Nokihaukka ("Falco concolor") on harvinainen arabimaissa pesivä jalohaukka.
Linnun pituus on 33–36 cm ja siipien kärkiväli 85–110 cm. Nokihaukka on pitkäsiipinen, siro haukka, kooltaan hieman nuolihaukkaa suurempi. Sen höyhenpuku on yksivärinen, joko yleisempi hopeanharmaa tai harvinaisempi noenmusta. Sukupuolet ovat samanvärisiä, naaras on koirasta 15 % suurempi. Nuori lintu on selkäpuolelta tummanruskea ja vatsapuolelta voimakkaan ruskea- ja mustaviiruinen.
Nokihaukka pesii Pohjois-Afrikan Libyasta ja Egyptistä Arabian niemimaalle ja Persianlahden saarilla Omanista Pakistaniin. Pieni kanta on myös Jordanian ja Israelin eteläosissa. Laji on muuttolintu, joka talvehtii pääosin Madagaskarilla ja vähemmässä määrin Itä-Afrikan rannikolla.
Vuonnan 2014 nokihaukan kannan kooksi arvioitiin 1 400 – 2 000 paria. Pienen ja vähenevän populaation takia laji luokitellaan vaarantuneeksi.
Nokihaukat elävät kuivilla ja karuilla saarilla ja vuorilla sekä autiomaissa.
Pesinnän ajankohta määräytyy lintujen syysmuuton mukaan elo-syyskuulle. Pesä on kallionkolossa tai maassa pensaan suojassa ja se on vain kuoppa maassa, jossa on toisinaan joitakin korsia tai risuja. Naaras munii kaksi tai kolme munaa, joskus neljä. Molemmat puolisot osallistuvat hautomiseen, sillä kummallakin on hautomalaikku. Haudonta-aika on neljä viikkoa ja poikaset oppivat lentämään 32–38 päivän ikäisinä.
Nokihaukat saalistavat pääasiassa lentäviä hyönteisiä, lintuja ja lepakoita. Ne saalistavat aktiivisimmin aamu- tai iltahämärissä mutta myös päivällä. Laji on erikoistunut pyydystämään syysmuutolla lentäviä, väsyneitä lintuja, samoin kuin välimerenhaukka. Säihkylinnut muodostavat suuren osan poikasajan ravinnosta.
Ulla Pokki
Ulla Linnéa Lanning (o.s. Pokki, s. 11. tammikuuta 1935 Helsinki) on entinen suomalainen pikajuoksija.
Ulla Pokki karsiutui Helsingin 1952 olympialaisissa 100 metrin juoksun alkuerissä ajalla 12,7 ja 4 × 100 metrin viestijuoksun alkuerissä ajalla 50,2. Hän edusti Suomea neljässä maaottelussa vuosina 1952–1955.
Seuratasolla Pokki edusti Huopalahden Hurjia. Hän voitti Suomen mestaruuden 100 metrillä vuosina 1952 ja 1953 sekä 200 metrillä vuosina 1953 ja 1954. Hän saavutti SM-hopeaa 100 metrillä vuonna 1954. Vuonna 1952 hän juoksi 100 metrin Suomen ennätyksen 12,4 s ja seuraavana vuonna 200 metrin Suomen ennätyksen 26,3 s. Uransa parhaan 200 metrin ajan 25,9 s hän juoksi vuonna 1954, mutta sitä ei hyväksytty Suomen ennätykseksi.
Urheilu-uransa jälkeen Ulla Lanning on toiminut muun muassa Suomen naisjoukkueen johtajana vuosien 1969 ja 1971 EM-kilpailuissa sekä huoltajana maaotteluissa ja Suomen Urheiluliiton eri valiokuntien jäsenenä.
Leena Sipilä
Kaija Helena (Leena) Hussa (o.s. Sipilä, s. 18. elokuuta 1931 Pälkäne) on entinen suomalainen pikajuoksija. Hän karsiutui Helsingin 1952 olympialaisissa 100 metrin juoksun alkuerissä ajalla 13,4 ja 4 × 100 metrin viestijuoksun alkuerissä ajalla 50,2. Hän edusti Suomea yhdessä maaottelussa.
Seuratasolla Sipilä edusti Pälkäneen Lukkoa. Hän saavutti SM-hopeaa vuonna 1952. Hänen ennätyksensä 100 metrin juoksussa oli 12,9 s ja pituushypyssä 509 cm.
Leena Sipilän isä Väinö Sipilä oli 1920-luvulla kestävyysjuoksun olympiaedustaja ja Suomen mestari.
Musta ori (täsmennyssivu)
Musta ori tarkoittaa seuraavia populaarikulttuurin tuotteita
Maastopalot Välimeren maissa 2009
Maastopalot Välimeren maissa 2009 oli sarja maastopaloja eri maissa - Espanjassa, Ranskassa, Kreikassa, Italiassa, Turkissa ja Kroatiassa - heinäkuussa 2009. Palojen arvioidaan aiheuttaneen satojen miljoonien eurojen vahingot ja tuhonneen eteläisessä Euroopassa 
27.7.2009 kymmeniä tuhansia hehtaareja maastoa. Espanjan paloissa kuoli 27.7. kuusi palomiestä, ja Sardinian palot vaativat kaksi uhria.
Sadat Espanjan, Ranskan, Kreikan ja Italian palot tuhosivat tuhansia hehtaareja metsää ja kymmeniä taloja 24.7.2009.
Lämpötila kohosi Espanjassa paikoin yli 39 °C. Brittituristeja kehotettiin tarkistamaan maan kuumuustilanne ennen sinne matkaamista. Pelkästään yhdeltä alueelta evakuoitiin ainakin 1 500 ihmistä. Lisäksi savu levisi laajalle alueelle. Espanjassa oli korkeimman asteen palovaroitus.
Yli 4 000 ihmistä joutui jättämään kotinsa Kanariansaarilla La Palman saarella metsäpalojen vuoksi 1.8.2009. Sotilaat sammuttivat paloja Teneriffalla. Espanjan radion mukaan tuhoutui 1000 ha metsää.
Koillis-Espanjassa maastopalot jatkuivat 20.8.2009 ja olivat tuhonneet jo 6 000 hehtaaria metsää. Maastopaloja oli myös Portugalin pohjoisosissa.
Suuri metsäpalo leimusi elokuun lopussa Kreikassa 40 km päässä pääkaupungista Ateenasta. Savu ja tulenkajo näkyivät kaupungin keskustaan.
Ympäristöjärjestöjen mukaan Kreikan metsäpaloalueet on tähän mennessä muutettu suurelta osin asuinalueiksi. Kreikkalaispoliitikkoja arvosteltiin piittaamattomasta metsäpalon sammutustyöstä. Moni kreikkalainen uskoo rakennusyhtiöiden olleen metsäpalojen takana. Ateenan yliopiston poliittisen historian professori Thanos Veremisin mukaan yritysten kannustin tulen sytyttämiseen voi olla suuri.
Lettorahkasammal
Lettorahkasammal ("Sphagnum teres") on isokokoinen (5-8 cm) sammallaji. Se kuuluu "Sphagnaceae"-heimoon ja rahkasammalten sukuun. 
Lettorahkasammal on väriltään oranssinvihreä tai varjoisilla paikoilla vihreä. Varressa on yleensä ruskeaa. Sen kärkisilmu on jykevä ja latva viisisäteinen. Sillä on yleensä kolme ulospäistä ja kaksi alaspäistä haaraa. Sen haaralehtien kärjet ovat ulospäin siirrottavat, eivät kuitenkaan yhtä paljon kuin okarahkasammalella.
Lettorahkasammalta esiintyy koko Suomessa, pohjoisessa yleisempänä kuin etelässä. Uhanalaisuusluokittelussa laji on elinvoimainen. 
Lettorahkasammal kasvaa keski- ja runsasravinteisten soiden välikköpinnoilla.
Pallopäärahkasammal
Pallopäärahkasammal ("Sphagnum wulfianum") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Pallopäärahkasammal on yksi Suomen 55:stä vastuulajista lehtisammalissa. Uhanalaisuusluokittelussa se on elinvoimainen. Lajia esiintyy koko Suomessa. Nimensä mukaan pallopäärahkasammalen verson päät kasvavat pallon muotoisiksi.
Esa Sariola
Esa Sariola (s. 6. heinäkuuta 1951 Rauma) on suomalainen psykologi, kirjailija ja tutkija.
Sariola on opiskellut Helsingin yliopistossa teoreettista filosofiaa, yleistä kielitiedettä sekä psykologiaa. Hän on valmistunut filosofian kandidaatiksi vuonna 1978 ja työskentelee psykologina Hesperian sairaalassa. Kaunokirjallisuuden ohella hän on julkaissut myös tietokirjoja ja ollut yhtenä kirjoittajana teoksessa "Mies vailla tasa-arvoa" (2007).
Sariolan esikoisteos on novellikokoelma "Väärinkäsityksiä" (1984), joka syntyi esikoisromaanin suunnittelemattomana sivutuotteena ja ilmestyi ennen sitä. Romaanin kirjoitusprosessissa alkoi syntyä romaaniin soveltumattomia aineksia, jotka hän kirjoitti novelleiksi ja lähetti Otavan novellikilpailuun 1983. Sittemmin hän on julkaissut romaaneja ja tietokirjoja ja myös käsikirjoittanut kuunnelmia ja näytelmiä. Hänen teoksiaan on käännetty usealle kielelle.
Sariolan aihepiiri on ihmisen ahneus ja keskinäinen kilpailu, ja hänet on kritiikeissä liitetty kotimaisen kirjallisuuden "pahuuden koulukuntaan". Häntä kiinnostavat sukupuolten väliset kommunikaatio-ongelmat, valtataistelut niin kotipiirissä kuin työpaikallakin.
Pirkko Länsivuori
Pirkko Marjatta Anttila (o.s. Länsivuori, 1. kesäkuuta 1926 Helsinki - 15. tammikuuta 2012) oli suomalainen pikajuoksija.
Pirkko Länsivuori karsiutui Helsingin 1952 olympialaisten 200 metrin juoksun alkuerissä. Hän edusti Suomea kahdessa maaottelussa.
Seuratasolla Länsivuori edusti Valkeakosken Hakaa ja Nurmeksen Seppoja. Hän voitti Suomen mestaruuden 200 metrillä vuosina 1951 ja 1952 sekä 4 × 100 metrin viestijuoksussa vuosina 1949, 1950, 1952 ja 1953. Hän saavutti SM-hopeaa 100 metrin juoksussa vuosina 1949 ja 1951 sekä 80 metrin aitajuoksussa vuonna 1949. Hän saavutti SM-pronssia 100 metrillä vuonna 1947 ja 80 metrin aidoissa vuonna 1948. Vuonna 1951 hän juoksi 200 metrillä Suomen ennätyksen 26,6. Hänen ennätyksensä 100 metrin juoksussa oli 12,8 vuodelta 1948.
Pirkko Anttila oli 100 metrin juoksun Suomen mestarin Sami Länsivuoren isotäti ja ratamoottoripyöräilijä Teuvo Länsivuoren täti.
Pirkko Anttila
Pirkko Anttila voi tarkoittaa seuraavia:
The Downfall
The Downfall on yhdysvaltalaisen deathcoreyhtye Belay My Lastin toinen studioalbumi. Se julkaistiin vuonna 2007 Mediaskare Recordsin kautta.
Kaikki kappaleet kirjoittanut Belay My Last, ellei toisin mainita. Kaikki sanoitukset kirjoittanut Jason Denney ja Garrett Harer.
Yhdysvaltain avoin tennisturnaus 2004
Vuoden 2004 Yhdysvaltain avoin tennisturnaus alkoi 30. elokuuta ja päättyi 12. syyskuuta 2004. Kilpailu oli järjestyksessään 124:s. Miesten kaksinpelin voitti Roger Federer. Naisten kaksinpelin voitti Svetlana Kuznetsova, joka saavutti ensimmäisen Grand Slam -turnausvoittonsa. Miesten nelinpelin voittivat Mark Knowles ja Daniel Nestor ja naisten nelinpelin Virginia Ruano Pascual ja Paola Suárez. Sekanelinpelin voittivat Vera Zvonarjova ja Bob Bryan.
Mark Knowles / Daniel Nestor – Leander Paes / David Rikl 6–3, 6–3
Virginia Ruano Pascual / Paola Suárez – Svetlana Kuznetsova / Jelena Lihovtseva 6–4, 7–5
Vera Zvonarjova / Bob Bryan – Alicia Molik / Todd Woodbridge 6–3, 6–4
Rissondelfiini
Rissondelfiini eli harmaadelfiini ("Grampus griseus") on ainoa Grampus-sukuun kuuluva delfiinilaji. Nisäkäsnimistötoimikunta on ehdottanut lajin uudeksi nimeksi isodelfiiniä.
Rissondelfiini esiintyy maailmanlaajuisesti lauhkeiden ja trooppisten vyöhykkeiden merissä, yleensä mieluummin syvissä vesissä kuin lähellä maata. Intian valtameren, Tyynen valtameren ja Atlantin lämpimien osien lisäksi rissondelfiinejä esiintyy Persianlahdella, Välimerellä ja Punaisella merellä. Mustallamerellä lajia ei kuitenkaan esiinny.
Rissondelfiinit suosivat mannerjalustan viereisiä, noin 400–1000 metrin syvyisiä syvänteitä, joissa veden lämpötila on vähintään 10 °C mutta mieluiten yli 15 °C.
Tyynen valtameren itäosissa arvioidaan elävän 175 000 yksilöä ja länsiosissa 85 000. Maailmanlaajuisesta populaatiosta ei ole tietoa.
Rissondelfiini on suurikokoinen delfiini, joka voi kasvaa yli kolme metriä pitkäksi ja painaa yli 400 kiloa. Vastasyntynyt poikanen on 1,3–1,7 metriä pitkä. Rissondelfiinillä on pyöreä pää, ulospäintyöntyvä otsa eikä lainkaan nokkaa.
Vastasyntyneet rissondelfiinit ovat väritykseltään harmaita mutta tummuvat pian suklaanruskeiksi. Aikuistuessan ne vaalenevat jälleen harmaiksi, ja muuttuvat arpeutumisen myötä vanhemmiten jopa kokonaan valkoisiksi. Arpia synnyttää sekä taistelu urosten välillä että taistelu jättiläiskalmareiden kanssa.
Rissondelfiinien ravinto koostuu pääasiassa kalmareista, mutta ne syövät satunnaisesti myös tursaita ja joitakin kaloja.
Arabihaukka
Arabihaukka ("Falco pelegrinoides") on keskikokoinen jalohaukka.
Linnun pituus on 34–40 cm, siipien kärkiväli 80–100 cm ja paino 330–850 g. Naaras on koirasta kookkaampi. Arabihaukka on kuin pienikokoinen muuttohaukka. Sukupuolet ovat samanvärisiä. Lajista tunnetaan kaksi alalajia.
Arabihaukat elävät nimensä mukaisesti alueella, joka suurin piirtein vastaa arabimaiden aluetta. Lännessä sitä tavataan Kanariansaarilta ja Marokosta alkaen laikuittaisesti Egyptiin Niilin laaksoon, Israeliin, Jordaniaan ja paikoin Arabian niemimaalle. Alalaji "babylonicus" elää Keski-Aasiassa Iranista itään. Arabihaukan läntiset populaatiot ovat enimmäkseen paikkalintuja, itäiset muuttavat talveksi Pakistaniin ja Intian luoteisosiin. Lajin elinympäristön ala on 1–10 miljoonaa neliökilometriä ja maailman populaatio on kooltaan vähintään 5 000–10 000 yksilöä.
Pesimäaikana laji elää enimmäkseen sisämaan kuivilla ja karuilla puoliaavikoilla ja kallioisilla kukkuloilla. Se pesii kuitenkin myös Niilin vehreässä laaksossa. Talvehtimisalueilla lajia tavataan myös keitailla, jokilaaksoissa, pensaikkomailla ja kaupungeissa.
Pesä sijaitsee kallion ulkonemalla tai rakennuksessa, joskus vanhassa varis- tai lokkilinnun pesässä. Pesä on vain painanne ilman rakennusaineksia. Naaras munii tavallisesti kolme munaa.
Arabihaukat saalistavat lähes yksinomaan lentäviä lintuja aina kyyhkyjen ja sorsien kokoisiin saakka. Yleisimmät saalislajit ovat hietakanoja ja "Streptopelia"-suvun kyyhkyjä. Se saalistaa syöksymällä korkealta ilmasta samoin kuin muuttohaukka, ja sen sanotaan olevan vielä sukulaistaankin nopeampi ja taitavampi saalistaja. Saalisvalikoimaan kuuluu myös lepakoita.
Eläköön elämä
Eläköön elämä on Sonja Lumpeen esittämä musiikkikappale, joka edusti Suomea Eurovision laulukilpailussa 1985. Kappaleen on säveltänyt Petri Laaksonen ja sanoittanut Veli-Pekka Lehto. Kappale sijoittui Göteborgissa järjestetyssä loppukilpailussa 9. sijalle 19:stä finalistista.
Kappale julkaistiin tuoreeltaan Sonja Lumpeen esittämänä sekä suomenkielisenä Bruno Korpelan sovittamana että englanninkielisenä Matti Aurasen ja Bruno Korpelan sovittamana versiona. Vuonna 1985 Sonja Lumme levytti kappaleesta myös ruotsinkielisen version sekä toisen suomenkielisen version, jotka julkaistiin levyllä ensimmäisen kerran vuonna 2009 artistin kokoelmalla Päivä ja yö – Kootut levytykset 1983–1985.
Vuoden 1985 aikakauslehtien mukaan laulun esityskieltä Göteborgin loppukilpailussa oli harkittu vaihdettavaksi suomesta ruotsiksi, koska suomenkielisen tekstin runsaiden ä-, ö- ja y-vokaaleiden katsottiin heikentävän laulun menestymismahdollisuuksia. Ruotsi olisi ollut myös Sonja Lumpeen oma äidinkieli, mutta esityskielen vaihdosta väitettiin luovutun muun muassa sen ”laskelmoivan vaikutelman” vuoksi.
Leppikosken voimalaitos
Leppikosken voimalaitos on Kiehimänjoessa Paltamon kunnassa sijaitseva vesivoimalaitos. Kajaani Oy:n rakentaman voimalan osti Oulujoki Osakeyhtiö vuonna 1962.
Voimalaitoksen pudotuskorkeus vaihtelee 11,1 ja 13,3 metrin välillä. Laitoksessa on kaksi Kaplan-turbiinia, joista saadaan maksimitehoa yhteensä 23 megawattia. Voimalan läpi menevä vesimäärä täydellä teholla on 220 kuutiota sekunnissa, ja vuotuinen sähköntuotto on 75 GWh. Leppikosken voimalaitoksen omistaa Fortum Oyj.
Oleg Skripotška
Oleg Ivanovitš Skripotška (), (s. 24. joulukuuta 1969 Nevinnomyssk, Neuvostoliitto) on venäläinen kosmonautti. Hänet laukaistiin 7. lokakuuta 2010 ensimmäiselle avaruuslennolleen Sojuz-lennolla TMA-01M. Hän liittyi ISS-avaruusaseman retkikunta 25:n miehistöön. Hän jatkoi avaruusasemalla retkikunta 26:n miehistössä.
Go Betty Go
Go Betty Go oli yhdysvaltalainen Pop Punk yhtye. Se perustettiin vuonna 2001 Los Angelesissa ja sen kaikki jäsenet olivat tyttöjä. Yhtyeen kappale "C'mon" on ollut pelissä "Burnout 3". Myös kappale "Very, Very Rich Town" on ollut pelissä "", tosin Sims-kielellä. Yhtye on nyt tauolla. Toistaiseksi viimeinen esiintyminen oli tammikuussa 2010.
Combat Rock
Combat Rock on brittiläisen The Clashin toukokuussa 1982 julkaistu viides studioalbumi. Levy jäi The Clashin tunnetuimman kokoonpanon viimeiseksi, sillä nauhoitusten jälkeen kitaristi Mick Jones ja rumpali Topper Headon erotettiin yhtyeestä.
Kriitikot ja yhtyeen fanit ottivat levyn hyvin vastaan, ja korkeimmillaan "Combat Rock" oli toisella sijalla Britannian albumilistalla.
Kaikki kappaleet ovat The Clashin sanoittamia ja säveltämiä, jos muuta ei mainita.
Lehtipuu (täsmennyssivu)
Lehtipuu voi tarkoittaa ainakin seuraavia:
Neitoperho (vuoden 1965 elokuva)
Neitoperho ("The Collector") on vuonna 1965 ensi-iltansa saanut William Wylerin ohjaama elokuva. Se perustuu John Fowlesin romaaniin "The Collector" vuodelta 1963.
Elokuvan näyttelijöistä Terence Stamp ja Samantha Eggar saivat kumpikin parhaan näyttelijän palkinnon Cannesin elokuvajuhlilla 1965. Eggar sai 1966 Golden Globe -palkinnon, Wyler sai parhaan elokuvan Sant Jordi -palkinnon ja Eggar parhaan näyttelijä Sant Jordi -palkinnon 1966.
Toisin kuin Fowlesin romaani, joka kertoo tarinan sekä kidnappaajan että uhrin näkökulmasta, elokuva kuvaa lähes yksinomaan kidnappaajan näkökulmaa. Pankkivirkailija Freddy Clegg voittaa suuren rahasumman, ostaa talon ja kidnappaa sinne taideopiskelija Mirandan, jota hän on ihaillut etäältä. Osapuolet rakastuvat toisiinsa ja Clegg lupaa vapauttaa Mirandan, mutta tapahtumat saavat toisenlaisen käänteen.
Samasta John Fowlesin romaanista on saanut innoituksensa myös Auli Mantilan ohjaama suomalainen draamaelokuva "Neitoperho" vuodelta 1997.
Tomi Uusitorppa
Tomi Uusitorppa (s. 19. marraskuuta 1980 Rauma) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja.
Rauman Pallossa uransa vuonna 1986 aloittanut Uusitorppa pelasi Veikkausliigassa neljä kautta: kauden 2001 Rovaniemen Palloseurassa ja kaudet 2002–2004 FC Hämeenlinnassa. Ensimmäisen liigaottelunsa hän pelasi 19. elokuuta 2001 Rovaniemellä RoPS:n pelatessa Kuopion Palloseuraa vastaan. Ensimmäisen liigamaalinsa Uusitorppa teki 19. kesäkuuta 2002 FC Hämeenlinnan pelattua vierasottelun Lahtea vastaan. Yhteensä hän pelasi 79 liigaottelua ja teki niissä kuusi maalia.
Hämeenlinnan jälkeen Uusitorppa edusti Someron Voimaa, jossa hän toimi pelaaja-valmentajana. Uusitorppa jatkoi valmennusuraansa Hämeenlinnan Jalkapalloseurassa, jossa hän toimi HJS Akatemian päävalmentajana kaudet 2011 ja 2012. Hyvät esitykset Akatemian valmentajana johtivat Uusitorpan sopimukseen FC Hämeenlinnan kanssa syksyllä 2012.
Uusitorppa valmensi FC Hämeenlinnan Kakkosen läntisen lohkon neljännelle sijalle kaudella 2013. Helmikuussa 2014 ilmoitettiin kuitenkin Uusitorpan ja FC Hämeenlinnan purkaneen sopimuksensa yhteisymmärryksessä.
Patoamispolitiikka
Patoamispolitiikka oli Yhdysvaltain ulkopoliittinen doktriini, jonka tavoitteena oli estää kommunismin leviäminen ja Neuvostoliiton ulkopoliittisen vallan kasvu toisen maailmansodan jälkeen. Yhdysvallat pyrki tähän diplomaattisin, sotilaallisin ja taloudellisin keinoin. Patoamispolitiikka oli eräänlainen myöntyväisyyspolitiikan ja toisaalta vyörytyspolitiikan () välimuoto.
Termiä käytti ensimmäisen kerran yhdysvaltalainen diplomaatti George F. Kennan raportissaan puolustusministeri James Forrestalille tammikuussa 1947. Patoamispolitiikan englanninkielisen nimityksen "containment" () esikuvana oli ranskankielinen ilmaus "cordon sanitaire", jolla tarkoitettiin länsivaltojen ulkopolitiikkaa Neuvostoliittoa kohtaan 1920-luvulla.
Myöhemmin termiä on käytetty Yhdysvalloissa pyrkimyksistä tai tavoitteesta rajoittaa Kiinan vaikutusvallan kasvua maailmalla.
Lobamba
Lobamba on Swazimaan historiallinen pääkaupunki ja nykyisinkin maan lainsäädännöllinen pääkaupunki ja kuninkaallinen keskus. Lobamba on muun muassa maan parlamentin istuntopaikka ja kuningataräiti Ntombin asuinpaikka. Ntombi on nykyisen kuninkaan Mswati III:n äiti ja on kuninkaan rinnalla edelleen maan toinen hallitsija (). Kaupungissa on noin 6 000 asukasta.
Lobamba sijaitsee maan länsiosaan kuuluvan Hhohhon piirin alueella Ezulwinin laaksossa noin 18 kilometriä Mbabanesta etelään. Kaupunki on kuuluisa kahdesta vuosittaisesta seremoniallisesta tapahtumasta: elo-syyskuussa kuningataräidin kunniaksi järjestettävästä Umhlanga-juhlasta ja joulu-tammikuussa kuninkaan kunniaksi järjestettävästä Incwala-juhlasta. Juhlat koostuvat muun muassa tanssi- ja laulutapahtumista sekä muista perinteisissä asuissa käytävistä juhlamenoista.
Kaupungin merkittäviin rakennuksiin kuuluvat muun muassa valtionpalatsi Embo, kuninkaallinen Kraali, swazien kansallismuseo, parlamenttitalo ja entisen kuninkaan Sobhuza II:n museo.
Somhlolon stadionilla on 20 000 katsojapaikkaa, ja sitä käytetään monenlaisiin tapahtumiin kuten kruunajaisiin ja konsertteihin.
Lentoliikenneyhteyksiä kaupunkiin palvelee Matsaphan lentoasema.
Rosvohaukat
Rosvohaukat ("Polyboroides") on haukkojen heimoon kuuluva päiväpetolintusuku. Rosvohaukkojen sukuun kuuluu BirdLifen mukaan kaksi lajia.
Kåre Bluitgen
Kåre Bluitgen (s. 10. toukokuuta 1959) on tanskalainen kirjailija ja toimittaja. Hänen kirjallinen tuotantonsa kattaa muun muassa profeetta Muhammedin elämäkerran. 1970-luvulla Bluitgen oli myös aktiivisesti mukana tanskan vasemmiston toiminnassa ja politiikassa. Koulutukseltaan hän on peruskoulun opettaja. Lisäksi Bluitgen on suorittanut journalismin tutkinnon.
Bluitgenin kirjoittaessa vuonna 2006 julkaistua profeetta Muhammedista kertovaa lastenkirjaa "Koranen og profeten Muhammeds liv", hänellä oli vaikeuksia löytää kuvittajaa kirjalleen. Useat kuvittajat pelkäsivät ääri-islamilaisten reaktioita ja siksi he kieltäytyivät kuvitustyöstä. Tanskalainen sanomalehti Jyllands-Posten sai Bluitgenin vaikeuksista idean pyytää neljääkymmentä pilapiirtäjää tekemään oman karikatyyrinsä profeetta Muhammedista. Kaksitoista näistä pilapiirroksista julkaistiin lehdessä 30. syyskuuta 2005. Julkaisu aiheutti tyrmistystä ääri-islamilaisissa piireissä ja siitä sai alkunsa Muhammad-pilapiirrosjupakkana tunnettu tapahtumasarja.
Virihaure
Virihaure on ruotsalaisessa Padjelannan kansallispuistossa sijaitseva järvi. Järven pinta-ala on 112 km ja korkeus merenpinnasta 580 metriä.
Dulé Hill
Karim Dulé Hill (s. 3. toukokuuta 1975) on yhdysvaltalainen näyttelijä. Hänet tunnetaan muun muassa rooleistaan "West Wingin" Charlie Youngina, elokuvan "Paahde" sipulimyyjä Samina ja televisiosarjan "Vihjeet hukassa" Burton ”Gus” Gusterina sekä sivuosasta elokuvassa "Sinussa on se jokin".
Twelve Girls Band
Twelve Girls Band on kiinalaisten naisten musiikkiryhmä. Ryhmässä oli alun perin nimensä mukaisesti kaksitoista jäsentä, mutta myöhemmin naisten määrä nousi kolmeentoista. Kiinan numerologia antoi yhtyeen perustajalle Jin Jiangille ajatuksen naisten yhtyeestä. Hän tiesi, että kiinalaisen perinteen mukaan naisten yhtyeessä pitäisi olla kaksitoista jäsentä (kaksitoista hiussolkea). Naiset soittavat perinteisiä kiinalaisia soittimia. Yhtye perustettiin vuonna 2001, ja kolmastoista jäsen Zhan Li Jun liittyi siihen vuonna 2003.
DarkBASIC
DarkBASIC on The Game Creatorsin kehittämä BASIC-tyyppinen ohjelmointikieli. Kieli on erityisesti suunnattu 2D- ja 3D-pelien ohjelmointiin mahdollisimman helposti. DarkBASIC ei kuitenkaan sovellu kovin isojen pelien ohjelmointiin, koska sen suorituskyky on melko pieni.
Kieli perustuu CoolBasicin tavoin muistiin ladattaviin objekteihin, ja sen lisäksi kuviin ja spriteihin, joita komennetaan objektikomennoilla. Objekteja voi luoda valmiista malleista (mm. kuutio, sylinteri, pallo), tai 3D-mallinnusohjelmalla luoduista 3D-malleista. "Mesh"-objektien muoto on haettu 3D-mallista, ja ne väritetään jollakin kuvalla.
Alla oleva ohjelma luo vaakasuunnassa pyörivän kuution.
Ohjelmasta voi poistua milloin vain painamalla ESC-näppäintä.